##### **ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

**V ý p i s**

**zo zápisnice zo 152. schôdze Ústavnoprávneho výboru Národnej rady Slovenskej republiky konanej 30. januára 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ústavnoprávny výbor Národnej rady Slovenskej republiky**

## tav

prerokoval z[ákon z 20. decembra 2022 **o ochrane ovzdušia** a o zmene a doplnení niektorých zákonov](https://www.prezident.sk/upload-files/31923.docx), **vrátený prezidentkou** Slovenskej republiky na opätovné prerokovanie Národnou radou Slovenskej republiky (tlač 1348) a na  návrh poslanca **D. Drdula** hlasoval o  návrhu uznesenia uvedeného v  prílohe.

 Z  celkového počtu 12 poslancov Ústavnoprávneho výboru Národnej rady Slovenskej republiky bolo prítomných 7 poslancov. Za návrh predneseného uznesenia hlasovali 5 poslanci, 1 poslanec sa hlasovania zdržal a 1 poslanec nehlasoval. Ústavnoprávny výbor Národnej rady Slovenskej republiky **neprijal uznesenie,** keďže návrh uznesenia **nezískal** **súhlas nadpolovičnej väčšiny všetkých poslancov** podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok

 ***Príloha***

 **ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

 152. schôdza

 Číslo: PREDS-3/2023

*Návrh*

 **U z n e s e n i e**

 **Ústavnoprávneho výboru Národnej rady Slovenskej republiky**

 **z 30. januára 2023**

k z[ákonu z 20. decembra 2022 **o ochrane ovzdušia** a o zmene a doplnení niektorých zákonov](https://www.prezident.sk/upload-files/31923.docx), **vrátenému prezidentkou** Slovenskej republiky na opätovné prerokovanie Národnou radou Slovenskej republiky (tlač 1348)

 **Ústavnoprávny výbor Národnej rady Slovenskej republiky**

 **A. p r e r o k o v a l**

 pripomienku uvedenú v časti III rozhodnutia prezidentky Slovenskej republiky z 30. decembra 2022 č. 5871-2022-KPSR;

 **B. o d p o r ú č a**

 Národnej rade Slovenskej republiky

 z[ákon z 20. decembra 2022 o ochrane ovzdušia a o zmene a doplnení niektorých zákonov](https://www.prezident.sk/upload-files/31923.docx), vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1348) **schváliť v pôvodnom znení;**

**C. p o v e r u j e**

 predsedu výboru

 informovať o stanovisku výboru predsedu gestorského Výboru Národnej rady Slovenskej republiky pre pôdohospodárstvo a životné prostredie.